Ministru kabineta rīkojuma projekta

## „Par nekustamā īpašuma „Sakņu pagrabs”, Višķu pagastā, Daugavpils novadā, pārņemšanu valsts īpašumā Finanšu ministrijas valdījumā un pārdošanu” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk - Atsavināšanas likums) 4.panta pirmā un otrā daļa, 5.panta pirmā daļa, 42.panta pirmā daļa un 43.pants. Likuma „Par pašvaldībām” 21.panta pirmās daļas 17.punkts.Daugavpils novada domes 2016.gada 8.decembra lēmums Nr.1098 (prot. Nr.26., 11.§).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Daugavpils novada dome pamatojoties uz Ministru kabineta 2015.gada 15.jūlija rīkojumu Nr.383 „Par valsts nekustamā īpašuma „Sakņu pagrabs”, Višķu pagastā, Daugavpils novadā, nodošanu bez atlīdzības Daugavpils novada pašvaldības īpašumā” (turpmāk - Rīkojums Nr.383) pārņēma pašvaldības īpašumā Izglītības un zinātnes ministrijas valdījumā esošo nekustamo īpašumu „Sakņu pagrabs” (nekustamā īpašuma kadastra Nr. 4498 005 0451), kas sastāv no zemes vienības (zemes vienības kadastra apzīmējums 4498 005 0451) 1,4 ha platībā un divām būvēm (būvju kadastra apzīmējumi 4498 005 0451 001 un 4498 005 0451 002) – Višķu pagastā, Daugavpils novadā (turpmāk – nekustamais īpašums „Sakņu pagrabs”), lai nodrošinātu likuma "[Par pašvaldībām](https://likumi.lv/ta/id/57255-par-pasvaldibam)" [15. panta](https://likumi.lv/ta/id/57255-par-pasvaldibam#p15) pirmās daļas 2., 6., 9. un 10. punktā minēto funkciju īstenošanu - *pašvaldības administratīvās teritorijas labiekārtošanai un sanitārās tīrības nodrošināšanai (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), veselības aprūpes pieejamības nodrošināšanai, iedzīvotāju veselīga dzīvesveida un sporta attīstības veicināšanai, palīdzības sniegšanai iedzīvotājiem dzīvokļa jautājumu risināšanā, saimnieciskās darbības veicināšanai Daugavpils novada teritorijā un rūpēm par bezdarba samazināšanu.*Atbilstoši Atsavināšanas likuma 42. panta pirmajā daļā noteiktajam Daugavpils novada pašvaldībai Rīkojumā Nr.383 noteikts nekustamā īpašuma „Sakņu pagrabs” atpakaļ došanas pienākums, ja tas vairs netiek izmantots Rīkojumā Nr.383 minēto pašvaldības funkciju nodrošināšanai.Daugavpils novada dome 2016.gada 8.decembrī (prot. Nr.26, 11.§) ir pieņēmusi lēmumu Nr.1098 „Par Daugavpils novada pašvaldības nekustamā īpašuma „Sakņu pagrabs”, Višķu pagasts, Daugavpils novads, nodošanu valsts īpašumā”. Daugavpils novada dome ar 2016.gada 23.decembra vēstuli Nr.2.1.-08/1171 ir informējusi Izglītības un zinātnes ministriju par to, ka nekustamais īpašums „Sakņu pagrabs” vairs netiek izmantots Rīkojumā Nr.383 minēto pašvaldības funkciju nodrošināšanai un lūdz izskatīt jautājumu par nekustamā īpašuma „Sakņu pagrabs” pārņemšanu valsts īpašumā.Savukārt Finanšu ministrija (valsts akciju sabiedrība “Valsts nekustamie īpašumi”) 2017.gada 10.janvārī ir saņēmusi Izglītības un zinātnes ministrijas vēstuli Nr.01-10e/130 ar lūgumu pārņemt nekustamo īpašumu „Sakņu pagrabs” valsts īpašumā Finanšu ministrijas valdījumā, norādot, ka nekustamais īpašums „Sakņu pagrabs” nav nepieciešams Izglītības un zinātnes ministrijas vai tās padotībā esošo iestāžu funkciju nodrošināšanai.Valsts akciju sabiedrība „Valsts nekustamie īpašumi” Īpašumu izvērtēšanas komisija 2017.gada 26.janvārī (prot.IZKP-17/3, 4.punkts), pamatojoties uz saņemto informāciju ir pieņēmusi konceptuālu lēmumu atbalstīt nekustamā īpašuma „Sakņu pagrabs” pārņemšanu valsts īpašumā Finanšu ministrijas valdījumā un pēc tā pārņemšanas virzīt to atsavināšanai, noteiktā kārtībā sagatavojot attiecīgu Ministru kabineta rīkojuma projektu.Pieņemot lēmumu par atsavināšanu valsts akciju sabiedrības „Valsts nekustamie īpašumi” Īpašumu izvērtēšanas komisija ņēma vērā:- nekustamā īpašuma „Sakņu pagrabs”, tirgus situāciju un izmantošanas iespējas (ņemot vērā zemes vienības lietošanas mērķi - *lauksaimnieciska rakstura uzņēmuma apbūve*, kā arī nekustamā īpašuma sastāvā esošo būvju veidus - *lauku saimniecību nedzīvojamās ēkas*, skolas, *universitātes un zinātniskai pētniecībai paredzētās ēkas* – nekustamais īpašums nav piemērots valsts funkciju nodrošināšanai un valsts akciju sabiedrības „Valsts nekustamie īpašumi” saimnieciskās darbības veikšanai).- valsts akciju sabiedrības „Valsts nekustamie īpašumi” nekustamā īpašuma portfeļa attīstības stratēģijas pamatprincipus, proti, ka valsts akciju sabiedrības „Valsts nekustamie īpašumi” nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā. Nekustamais īpašums „Sakņu pagrabs” ir iekļaujams pārveidojamā portfelī ar mērķi atsavināt. Ievērojot iepriekš minēto, kā arī to, ka valsts akciju sabiedrībai „Valsts nekustamie īpašumi” nav zināmas valsts pārvaldes funkcijas, kuru nodrošināšanai būtu lietderīgi saglabāt nekustamo īpašumu „Sakņu pagrabs” valsts īpašumā - optimālākais risinājums ir to virzīt atsavināšanai.Ievērojot iepriekš minēto, Finanšu ministrija (valsts akciju sabiedrība „Valsts nekustamie īpašumi”) ir izstrādājusi attiecīgu Ministru kabineta rīkojuma projektu „ Par nekustamā īpašuma „Sakņu pagrabs”, Višķu pagastā, Daugavpils novadā, pārņemšanu valsts īpašumā Finanšu ministrijas valdījumā un pārdošanu” (turpmāk – Rīkojuma projekts). Rīkojuma projekts paredz uzdevumu Finanšu ministrijai pārņemt no Daugavpils novada pašvaldības nekustamo īpašumu „Sakņu pagrabs”, normatīvajos aktos noteiktajā kārtībā ierakstīt to zemesgrāmatā uz valsts vārda Finanšu ministrijas personā un pēc tam pārdot nekustamo īpašumu „Sakņu pagrabs” izsolē Atsavināšanas likuma noteiktajā kārtībā.Nekustamā īpašuma „Sakņu pagrabs” raksturojums: Īpašuma tiesības uz nekustamo īpašumu „Sakņu pagrabs” ir nostiprinātas Višķu pagasta zemesgrāmatas nodalījumā Nr.100000375803 Daugavpils novada pašvaldībai, lēmuma datums: 05.10.2015. Nekustamais īpašums „Sakņu pagrabs”, sastāv no zemes vienības 1.4 ha platībā un divām būvēm:‑ būves (būves kadastra apzīmējums 4498 005 0451 001) – *laboratorijas ēkas* ar apbūves laukumu 757,80 m2; būves galvenais lietošanas veids: *skolas, universitātes un zinātniskai pētniecībai paredzētās ēkas*;‑ būves (būves kadastra apzīmējums 4498 005 0451 002) – *kartupeļu pagraba* ar apbūves laukumu 1551,30 m2; būves galvenais lietošanas veids: *lauku saimniecību nedzīvojamās ēkas.*Zemes vienībai noteiktais lietošanas mērķis:1003 *– lauksaimnieciska rakstura uzņēmuma apbūve.* Nekustamajam īpašumam „Sakņu pagrabs” Višķu pagasta zemesgrāmatas nodalījumā Nr. 100000375803 III daļas 1.iedaļā atzīmes veidā ir ierakstīti apgrūtinājumi:*1) aizsargjosla gar elektrisko gaisvadu līniju ar nominālo spriegumu 0.4 kilovoltiem – 0.01 ha;**2) aizsargjosla gar elektrisko gaisvadu līniju ar nominālo spriegumu 0.4 kilovoltiem – 0.06 ha;**3) aizsargjosla gar elektrisko gaisvadu līniju ar nominālo spriegumu 0.4 kilovoltiem – 0.06 ha;**4) aizsargjosla gar gaisvadu sakaru līniju – 0.03 ha.*Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma „Sakņu pagrabs”, kadastrālā vērtība uz 2017.gada 1.janvāri ir 30 588 *euro* (zemes vienības – 1862 *euro*+ būvju 28 726 *euro*).Atsavinot nekustamo īpašumu „Sakņu pagrabs” jāņem vērā likumā „Par zemes privatizāciju lauku apvidos” noteiktie ierobežojumi darījumiem ar zemes īpašumiem.Nekustamā īpašuma „Sakņu pagrabs” atsavināšanu saskaņā ar Atsavināšanas likuma 4.panta otro daļu ierosina Finanšu ministrija (valsts akciju sabiedrība „Valsts nekustamie īpašumi”).Rīkojuma projekts paredz nekustamā īpašuma valdītājam – Finanšu ministrijai uzdevumu nodot pircējiem valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ valsts akciju sabiedrība „Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija, valsts akciju sabiedrība „Valsts nekustamie īpašumi”. |
| 3. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017. gads | Turpmākie trīs gadi (tūkst. *euro*) |
| 2018. | 2019. | 2020. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | 0 |
| 3.1. valsts pamatbudžets | 0 |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136 valsts akciju sabiedrība „Valsts nekustamie īpašumi” veiks nepieciešamās darbības lai pēc pārņemšanas valsts nekustamo īpašumu ierakstītu zemesgrāmatā uz valsts vārda Finanšu ministrijas personā.Valsts akciju sabiedrība „Valsts nekustamie īpašumi” saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”, Daugavpils novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas II, IV un V sadaļa –projekts šīs jomas neskar.*

Finanšu ministres vietā-

Ministru prezidents M. Kučinskis

Bružas 67024927

vita.bruzas@vni.lv